༄༅། །ཟུང་འཇུག་གསལ་བའི་ས་བཅད་བཞུགས་སོ། །
༄༅། །བླ་མ་དང་འཇམ་པའི་དབྱངས་ལ་ཕྱག་འཚལ་ལོ། །སློབ་དཔོན་སྒྲ་གཅན་
འཛིན་གྱིས་མཛད་པའི་ཟུང་དུ་འཇུག་པ་གསལ་བའི་དཀྱིལ་འཁོར་གྱི་ཆོ་ག་ལ་དོན་
གསུམ་སྟེ། ཀླད་ཀྱི་དོན་དང་། གཞུང་གི་དོན་དང༌། མཇུག་གི་དོན་ཏོ། །བར་པ་ལ་
གཉིས་ཏེ། ཐུམ་མོང་གི་ཐེག་པས་རྒྱུད་སྦྱང་བ་དང་། ཐུན་མོང་མ་ཡིན་པའི་ཆོ་གས་
སྨིན་པར་བྱ་བའོ། །དེ་ལ་གཉིས་ཏེ། སློབ་མས་གསོལ་བ་གདབ་པ་དང་། སློབ་དཔོན་
གྱིས་དབང་བསྐུར་བའོ། །དེ་ལ་གཉིས་ཏེ། རང་བཟོ་སྤང་བའི་ཕྱིར་ལུང་གིས་བསྒྲུབ་པ་
དང་། ལུང་དང་མི་འགལ་བར་ཆོ་ག་བཤད་པའོ། །དང་པོ་ལ་གཉིས་ཏེ། བདེ་བར་
གཤེགས་པའི་ལུང་གིས་བསྒྲུབ་པ་དང་། སློབ་དཔོན་འཕགས་པའི་གསུང་གིས་བསྒྲུབ་
པའོ། །ལུང་དང་མི་འགལ་བར་ཆོ་ག་བཤད་པ་ལ་གཉིས་ཏེ། ལྷག་པར་གནས་པ་དང་།
- 355 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
དངོས་གཞིའི་བྱ་བའོ། །དང་པོ་ལ་གཉིས་ཏེ། མཚམས་སྦྱར་བའི་ཚུལ་གྱིས་བདག་གི་
རྣལ་འབྱོར་དང་། དུས་ཀྱི་ངེས་པས་སྟ་གོན་ལ་འཇུག་པ་དངོས་སོ། །དེ་ལ་གཉིས་ཏེ།
བུམ་པ་དང་ལྷ་ཐུན་མོང་གི་སྟ་གོན་དང་། སློབ་མ་སྟ་གོན་དུ་གནས་པ་དངོས་སོ། །དང་
པོ་ལ་གཉིས་ཏེ། བུམ་པ་བཅའ་བ་དང་། བྱིན་གྱིས་བརླབ་པའོ། །དང་པོ་ལ་ལྔ་སྟེ། བུམ་
པའི་རྒྱུ་དང་། མཚན་ཉིད་དང་། གྲངས་དང་། མཚན་མ་དང་། བཅུད་གཞུག་པའོ།
བུམ་པ་དང་ཐུན་མོང་དུ་ལྷ་བྱིན་གྱིས་
།གཉིས་པ་བྱིན་གྱིས་བརླབ་པ་ལ་གཉིས་ཏེ།
བརླབ་པ་དང་། བུམ་པ་བྱེ་བྲག་ཏུ་བྱིན་གྱིས་བརླབ་པའོ། །དོན་གཉིས་པ་སློབ་མ་སྟ་
གོན་ལ་གཉིས་ཏེ། སློབ་མ་དང་སློབ་དཔོན་གྱི་མཚན་ཉིད་བསྟན་པའི་སྒོ་ནས་མཚམས་
སྦྱར་བ་དང་། ཆོ་ག་ལ་འཇུག་པའི་བྱ་བ་དངོས་བསྟན་པའོ། །དེ་ལ་གཉིས་ཏེ། སློབ་མས་
གསོལ་བ་གདབ་པ་དང་། སློབ་དཔོན་གྱིས་ཆོ་གས་བསྒྲུབ་པའོ། །དེ་ལ་བཅུ་གཉིས་ཏེ།
མྱ་ངན་ལ་འདས་པའི་བསམ་པ་བསྐྱེད་པ་དང་། ནང་གི་དབང་བསྐུར་བ་དང་། གསང་
སྔགས་ལ་སྤྲོ་བ་བསྐྱེད་པ་དང་། ཐུན་མོང་མ་ཡིན་པའི་སྡོམ་པ་གཟུང་བ་དང་། བར་དུ་
གཅོད་པ་བསྲུངས་ཏེ་མཆོད་པ་དང། སོ་ཤིང་དོར་ཏེ་ལྟས་བརྟག་པ་དང་། ཁ་དག་
པའི་ཕྱིར་འཐོར་འཐུང་སྦྱིན་པ་དང་། རྨི་ལམ་བརྟག་པའི་ཕྱིར་ཀུ་ཤ་གཏད་པ་དང་།
བར་ཆད་བསལ་བའི་ཕྱིར་སྲུང་སྐུད་གདགས་པ་དང་། སྡིག་པ་སྦྱང་བའི་ཕྱིར་བྱིན་གྱིས་
བརླབས་པའི་ཆུ་བླུད་པ་དང་། སྤྲོ་བ་བསྐྱེད་པའི་ཕྱིར་ཆོས་བཤད་པ་དང་། དགེ་མི་དགེ་
མཚོན་པའི་ཕྱིར་རྨི་ལམ་བརྟག་པའོ། །སྤྱི་དོན་གཉིས་པ་དངོས་གཞིའི་བྱ་བ་ལ་གཉིས་
ཏེ། སློབ་དཔོན་བདག་ཉིད་ཀྱི་བྱ་བ་དང་། སློབ་མའི་བྱ་བའོ། །དང་པོ་ལ་ལྔ་སྟེ། བདག་
གི་རྣལ་འབྱོར་དང་། སློབ་མ་བསྲུང་བ་དང་། དཀྱིལ་འཁོར་བསྒྲུབ་པ་དང་། སློབ་དཔོན་
བདག་ཉིད་འཇུག་པ་དང་། མཁྱེན་པར་གསོལ་བའོ། །གཉིས་པ་སློབ་མའི་བྱ་བ་ལ་
- 356 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
གཉིས་ཏེ། དཀྱིལ་འཁོར་དུ་གཞུག་པ་དང་། དབང་བསྐུར་བའོ། །དང་པོ་ལ་གཉིས་ཏེ།
ཡོལ་བའི་ཕྱི་རོལ་དུ་འཇུག་པ་དང་། ནང་དུ་འཇུག་པའོ། །དང་པོ་ལ་བཞི་སྟེ། བུམ་པའི་
ཆུས་བསངས་ཏེ་གདོང་བཅིང་བ་དང་།
སློབ་མས་ཡོན་ཕུལ་ཏེ་བླ་མ་རྣམ་སྣང་དུ་
བསྐྱེད་པ་དང་། མེ་ཏོག་ཕྲེང་བ་གཏད་ཏེ་དྲིས་ལན་གདབ་པ་དང༌་། སྡོམ་པ་ཐམས་
ཅད་བསྡུས་ཏེ་གཟུང་བའོ། །གཉིས་པ་ནང་དུ་འཇུག་པ་ལ་དྲུག་སྟེ། སློབ་མས་ཕྱག་བཞི་
བཙལ་བ་དང་། སློབ་དཔོན་གྱིས་དམ་ལ་བཞག་པ་བཞི་བྱ་བ་དང་། བྱིན་གྱིས་བརླབ་
པའི་ཕྱིར་ཡེ་ཤེས་དབབ་པ་དང་། དངོས་གྲུབ་ཀྱི་སྐལ་བ་བརྟག་པའི་ཕྱིར་བར་སྣང་གི་
ཁ་དོག་བལྟ་བ་དང་། དཀྱིལ་འཁོར་དེ་བསྟན་པའི་ཕྱིར་བདེན་པ་བརྗོད་པ་དང་།
རིགས་ངེས་པར་བྱ་བའི་ཕྱིར་མེ་ཏོག་དོར་བའོ། །སྤྱི་དོན་གཉིས་པ་དབང་བསྐུར་བ་ལ་
བཞི་སྟེ། བུམ་པ་དང་། གསང་བ་དང་། ཤེས་རབ་ཡེ་ཤེས་དང་། དབང་བཞི་པའོ། །དང་
པོ་ལ་གཉིས་ཏེ། བུམ་པའི་དབང་ཇི་ལྟར་བསྐུར་བ་དང་། དེ་དག་གི་མཇུག་བསྡུ་བའོ།
།དང་པོ་ལ་དགུ་སྟེ། ཕྲེང་བ་དང་། ཆུ་དང་། རྫོགས་པའི་སངས་རྒྱས་དང་། རྡོ་རྗེ་དང་།
དྲིལ་བུ་དང་། མེ་ལོང་དང་། མིང་དང་། སློབ་དཔོན་དང་། རྗེས་སུ་གནང་བའོ། །དང་པོ་
ལ་བཞི་སྟེ། སྔགས་དང་བཅས་པའི་ཕྲེང་བས་སྤྱི་བོར་དབང་བསྐུར་བ་དང་། མིག་བྱིན་
གྱིས་བརླབས་ཏེ་གདོང་གཡོགས་བཀྲོལ་བ་དང་། དཀྱིལ་འཁོར་དང་། ལྷའི་དེ་ཁོ་ན་
ཉིད་བསྟན་པ་དང་། ལུས་དང་རྡུལ་ཚོན་གྱི་དཀྱིལ་འཁོར་ངོ་སྤྲད་པའོ། །གཉིས་པ་ཆུས་
དབང་བསྐུར་བ་ལ་གསུམ་སྟེ། ཁྲུས་ཀྱིས་དཀྱིལ་འཁོར་ཇི་ལྟར་བྲི་བ་དང་། སློབ་མས་
གསོལ་བ་གདབ་པ་དང་བཀྲ་ཤིས་སྔོན་དུ་འགྲོ་བས་དབང་བསྐུར་བའོ།
།གསུམ་པ་
རྫོགས་པའི་སངས་རྒྱས་ལ་བཞི་སྟེ། མཚམས་སྦྱར་བ་དང་། རྡོ་རྗེ་སློབ་དཔོན་གྱིས་རྡོ་
རྗེའི་གླུ་བརྗོད་པ་དང་། སློབ་མས་དཀྱིལ་འཁོར་དང་བླ་མ་ལ་བསྐོར་བ་བྱ་བ་དང་།
- 357 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཅོད་པན་གྱིས་དབང་བསྐུར་བ་དངོས་སོ། །དྲུག་པ་མེ་ལོང་ལ་གཉིས་ཏེ། མ་རིག་པའི་
ལིང་ཏོག་བསལ་བའི་ཕྱིར་ཐུར་མ་དང་། རང་བཞིན་མེད་པར་ཤེས་པར་བྱ་བའི་ཕྱིར་
མེ་ལོང་དངོས་སོ། །བདུན་པ་མིང་ལ་གཉིས་ཏེ། ཇི་ལྟར་དབང་བསྐུར་བ་དང་། མིང་གི་
རྣམ་གྲངས་དངོས་སོ། །བརྒྱད་པ་རྡོ་རྗེ་སློབ་དཔོན་ལ་གསུམ་སྟེ། སྔོན་དུ་འགྲོ་བ་མཚན་
མའི་དབང་དང་། དངོས་གཞི་ཕྱིར་མི་ལྡོག་པ་རྡོ་རྗེ་སློབ་དཔོན་གྱི་དབང་དང་། མཇུག་
བསྡུ་བའི་ཚུལ་གྱིས་དབང་གི་དགོས་པ་བསྟན་པའོ། །དགུ་པ་རྗེས་སུ་གནང་བ་ལ་བཞི་
སྟེ། ཕྲིན་ལས་ཐམས་ཅད་ལ་དབང་འབྱོར་བར་རྫས་སུ་གནང་བ་དང་། རྡོ་རྗེའི་བརྟུལ་
ཞུགས་སྦྱིན་པ་དང་། འཚང་རྒྱ་བར་ལུང་བསྟན་པ་དང་། སྲིད་པར་མི་ལྟུང་བར་
དབུགས་དབྱུང་བའོ། །སྤྱི་དོན་གཉིས་པ་གསང་བའི་དབང་ལ་གསུམ་སྟེ། གང་ལ་དབང་
བསྐུར་བའི་གང་ཟག་དང་། ཇི་ལྟར་དབང་བསྐུར་བའི་ཆོ་ག་དང་། དེ་ལྟར་བསྐུར་བའི་
འཐད་པའོ། །དོན་གསུམ་པ་ཤེས་རབ་ཡེ་ཤེས་ལ་གསུམ་སྟེ། ཤེས་རབ་ཕྱག་རྒྱ་གཏད་པ
དང་། ཇི་ལྟར་བྱིན་གྱིས་བརླབ་པ་དང་། སྦྱོར་བའི་ཡེ་ཤེས་ངོས་གཟུང་བའོ། །དབང་
བཞི་པ་ལ་བཞི། བཞི་པའི་དོན་ངོས་གཟུང་བ་དང་། དེའི་ཡེ་ཤེས་ངོས་གཟུང་བ་དང་།
དེ་ལ་ལོག་པར་རྟོག་པ་དགག་པ་དང་། སློབ་མའི་མོས་པས་ཚིག་གི་དབང་བསྐུར་བའོ།
།དང་པོ་ལ་གཉིས་ཏེ། ཟུང་འཇུག་རྟོགས་ན་བཞི་པར་འགྱུར་བ་དང་། འོད་གསལ་
རྟོགས་པ་གསུམ་པ་ཡིན་པ་དང་།
དེས་ན་དགོས་པའི་སྒོ་ནས་བཞི་པར་བཞག་པའོ།
།དོན་གཉིས་པ་ངོས་གཟུང་བ་ལ་གསུམ་སྟེ། ཉམས་མྱོང་དེ་དཔེའི་ཡེ་ཤེས་སུ་བསྟན་པ་
དང་། ཟུང་འཇུག་རྟོགས་པ་ལ་འོད་གསལ་ཤེས་དགོས་པ་དང་། དེ་ལུང་དུ་མས་བསྒྲུབ
པའོ། །དོན་གསུམ་པ་ལོག་རྟོག་དགག་པ་ལ་གཉིས་ཏེ། ལོག་རྟོག་དགོད་པ་དང་།
རིགས་པ་དང་ལུང་གིས་དགག་པའོ། །སློབ་མའི་མོས་པས་ཚིག་གི་དབང་བསྐུར་བ་ལ་
- 358 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
གཉིས་ཏེ། ཚིག་གིས་དབང་བསྐུར་བའི་གང་ཟག་དང་། གང་ཟག་དེས་ཤེས་པར་བྱ་བ་
མི་རྟོག་པའོ། །སྤྱི་དོན་གསུམ་པ་མཇུག་གི་དོན་ལ་གཉིས་ཏེ། བརྩམས་པའི་དགེ་བ་བསྔོ་
བ་དང་། །བརྩམས་པའི་རྒྱུ་མཚན་བསྟན་པའོ། །སྡེ་སྣོད་འཛིན་པ་བློ་གྲོས་རབ་གསལ་བ།
།བདག་ཉིད་ཆེན་པོ་གྲགས་པ་དཔལ་བཟང་པོས། །བསྐུལ་ཕྱིར་འདི་ནི་ཀུན་དགའ་རྒྱལ་
མཚན་དཔལ། །བཟང་པོས་དཔལ་ལྡན་ས་སྐྱར་བཀོད་པ་ཡིན།། །།